Maya Hawke

Category:Articles with hCards

Maya Ray Thurman Hawke (dilahirkan 8 Julai 1998) ialah seorang pelakon dan model dari Amerika Syarikat. Beliau merupakan anak perempuan kepada pelakon Uma Thurman dan pelakon Ethan Hawke. Selepas memulakan kerjayanya sebagai model, Hawke membuat penampilan sulungnya sebagai Jo March dalam adaptasi BBC 2017 Little Women dan membintangi sebagai Robin dalam musim ketiga (2019) dan keempat (2022) siri Netflix Stranger Things.

 Kehidupan awal dan pendidikan 
Hawke dilahirkan pada 8 Julai 1998,Chestang, Raphael (February 21, 2017). "Uma Thurman Opens Up About the 'Worst Decision' She's Made in Turning Down a Role". Entertainment Tonight. Retrieved February 5, 2018. di bandaraya New York. Beliau merupakan anak sulung antara dua anak pada pelakon Ethan Hawke dan Uma Thurman.  Ibu bapa beliau bertemu di set Gattaca (1997) dan berkahwin pada Mei 1998 serta bercerai pada tahun 2005. Hawke mempunyai seorang abang. Beliau juga mempunyai dua adik-beradik tiri dari isteri kedua bapanya yang bernama Ryan Shawhughes. Beliau mempunyai seorang lagi adik tiri daripada bekas tunang ibunya, Arpad Busson.

Di sebelah bapanya, Hawke merupakan sepupu jauh kepada pengarang drama Tennessee Williams. Di sebelah ibunya, beliau cucu kepada cendiakawan Buddhis Robert Thurman dan model Baroness Nena von Schlebrügge. Ibu Schlebrügge, Birgit Holmquist, juga seorang model disebalik rupa patung Famntaget Axel Ebbe, yang kini berada di Smygehuk di Sweden.

Disebabkan disleksia Hawke, beliau kerap bertukar sekolah semasa di sekolah rendah. Akhirnya, beliau didaftarkan di Sekolah Saint Ann, sebuah sekolah swasta di Brooklyn, New York. Budaya dan persekitaran sekolahnya menitikberatkan seni dan kreativiti artistik dan mempengaruhi beliau untuk melanjutkan pelajaran dalam lakonan.Mulkerrins, Jane (December 22, 2017). "Maya Hawke, daughter of Hollywood royalty, on scaring men and making Little Women". Sydney Morning Herald. Retrieved December 26, 2017. Hawke juga mengambil bahagian dalam pengajian musim panas di Royal Academy of Dramatic Art di London dan Stella Adler Studio of Acting di New York. Beliau menunaikan sarjana mudanya dalam seni halus (BFA) dalam bidang lakonan di Sekolah Juilliard. Namun, setelah setahun di Juilliard, dia berhenti pendidikannya selepas menerima peranannya dalam Little Women.

 Kerjaya 

 Peragaan 
Seperti ibu dan neneknya, Hawke bermodel untuk Vogue pada awal kerjayanya.Olivia Markes (December 26, 2017). "Maya Hawke On Little Women And Following Her Parents Footsteps". Vogue. Retrieved December 26, 2017. Beliau dipilih sebagai wajah koleksi peruncit fesyen British AllSaints 2016/2017.Mulkerrins, Jane (December 22, 2017). "Maya Hawke, daughter of Hollywood royalty, on scaring men and making Little Women". Sydney Morning Herald. Retrieved December 26, 2017. Pada tahun 2017, beliau membintangi sebagai salah satu daripada beberapa wajah dalam kempen video untuk rangkaian seluar dalam Calvin Klein yang diarah oleh Sofia Coppola.

 Lakonan 
Hawke merupakan pilihan Sofia Coppola untuk memainkan watak utama dalam filem The Little Mermaid dalam adaptasi aksi langsung yang dirancang oleh Universal Pictures. Walau begitu, penerbit-penerbit filem tersebut cenderung Chloë Grace Moretz yang lebih terkenal. Perihal tersebut serta konflik lain akhirnya menyebabkan Coppola meninggalkan projek itu. Moretz akhirnya meninggalkan projek itu juga.

Pada tahun 2017, Hawke membuat penampilan sulungnya sebagai Jo March dalam adaptasi siri mini BBC Little Women.Mulkerrins, Jane (December 22, 2017). "Maya Hawke, daughter of Hollywood royalty, on scaring men and making Little Women". Sydney Morning Herald. Retrieved December 26, 2017. Peranan terobosan Hawke datang melalui lakonannya sebagai Robin Buckley dalam musim ketiga Stranger Things di Netflix bersama pelakon Joe Keery. Hawke, sebagai Robin, sering muncul dengan watak Joe Keery, iaitu Steve Harrington, sebagai rakan sekerja di kedai ais krim tempatan. Semasa bekerja, Robin dan Steve terserempak dengan misteri yang lebih besar. Premis tersebut mencipta duo yang popular dan digemari ramai penonton. Sewaktu beliau berlakon untuk Stranger Things, beliau juga memainkan watak Linda Kasabian dalam filem Quentin Tarantino Once Upon a Time in Hollywood.

Pada Oktober 2018, Hawke diumumkan akan membintangi filem kedua Gia Coppola, Mainstream. Beliau memainkan watak Heather dalam filem seram Netflix Fear Street Part One: 1994, yang diterbitkan pada Julai 2021. Pada April 2022, beliau menyertai filem biografi Bradley Cooper tentang Leonard Bernstein, Maestro.

 Muzik 
Pada Ogos 2019, Hawke mengeluarkan dua single untuk kali pertama yang bertajuk "To Love a Boy" dan "Stay Open". Lagu-lagu tersebut ditulis dan dirakam oleh Hawke dan penyanyi-penulis lagu Jesse Harris yang pernah memenangi Anugerah Grammy. Hawke mengadakan beberapa persembahan headliner secara langsung pada kali pertama sebagai pemuzik di sekitar bandaraya New York pada awal 2020. Dalam setiap persembahan tersebut, beliau disokong oleh Benjamin Lazar Davis, Tōth, Will Graefe dan Nick Cianci. Pada 18 Mac 2020, Hawke mengeluarkan single "By Myself" serta mengumumkan album sulungnya yang bertajuk Blush. Single kedua album itu, "Coverage", dikeluarkan pada 22 April 2020. Video muziknya yang diarahkan oleh bapanya Ethan Hawke kemudian dikeluarkan pada 28 April. Walaupun pada mulanya album Blush ditetapkan untuk diterbitkan pada 19 Jun 2020, tarikhnya ditangguhkan kepada 21 Ogos 2020 kerana tarikh yang asal serentak dengan berlakunya protes Black Lives Matter 2020. Hawke menulis di Instagramnya, "Saya rasa ini bukan masa untuk promosi diri. Ini adalah masa untuk pengaktifan, pendidikan dan pemeriksaan diri." Untuk menyokong keluaran Blush, Hawke muncul sebagai tetamu muzik buat kali pertama dalam kerjayanya di The Today Show pada akhir Ogos 2020.

 Filemografi 
+Peranan televisyen dan filem Tahun Tajuk Peranan Nota Rujukan 2017Little Women Jo Mac Siri mini televisyen  2018 Ladyworld Romy Filem   2019 Once Upon a Time in Hollywood "Flower Child" Filem N'Duka, Amanda (August 22, 2018). "Lena Dunham, Austin Butler, Maya Hawke, Lorenza Izzo Board Quentin Tarantino's 'Once Upon A Time In Hollywood'". Deadline Hollywood. Retrieved August 22, 2018. 2019–2025 Stranger Things Robin Buckley Peranan utama (musim 3 –sekarang) Kroll, Justin (March 2, 2018). "'Stranger Things' Season 3 Adds Maya Hawke, Ups Priah Ferguson". Variety. Retrieved March 29, 2018. 2019 Human Capital Shannon Filem  2020 The Good Lord Bird Annie Brown Siri mini televisyen  2020 Mainstream Frankie Filem  2021 Italian Studies Erin Filem   2021 Fear Street Part One: 1994 Heather Penstriman filem Blistein, Jon (June 30, 2021). "Maya Hawke Flees a Knife-Wielding Maniac in Clip From 'Fear Street Part One: 1994'". Rolling Stone. Retrieved July 3, 2021. 2022 Asteroid City Akan diumumkan Pasca produksi  Akan diumumkan Strangers Eleanor Pasca produksi  Akan diumumkan Maestro Jamie Bernstein Sedang difilem Kit, Borys (April 28, 2022). "Maya Hawke Joins Bradley Cooper's Leonard Bernstein Biopic Maestro (Exclusive)". The Hollywood Reporter. Retrieved April 28, 2022.

 Anugerah dan pencalonan 
+ Tahun Anugerah Kategori Kerja Hasilnya  2019 Anugerah Zuhal ke-45 Pelakon Pembantu Wanita Terbaik dalam Persembahan Penstriman   2020 Anugerah Persatuan Pelakon Skrin ke-26 Persembahan Cemerlang oleh Ensemble dalam Drama Bersiri  

 Rujukan 

Kategori:Orang hidup
Kategori:Kelahiran 1998
Kategori:Pelakon wanita Amerika Syarikat
Kategori:Pelakon wanita televisyen Amerika Syarikat
Kategori:Pelakon wanita filem Amerika Syarikat
Kategori:Pelakon wanita Amerika Syarikat abad ke-21